==== Smps-konvertering ====
[[Fil:PSU-Open1.jpg|thumb|300px|Åbnet PC AC-til-DC konverter ([[smps]]) med mange udgange. I venstre ses 2 runde [[elektrolytkondensator]]er, som udglatter den [[Ensretter|ensrettede]] 230V netspænding til ca. 325V. Kølepladen lidt til højre for dem køler primærsidens transistorer, som sender energipakker ind i HF-[[transformator]]en. Næste køleplade til højre for HF-transformatoren køler ensretterdioderne. Spolerne og de runde elektrolytkondensatorer udglatter sekundærsidens mange spændinger. De mange sekundærspændinger (forskellige farver) og stel (normalt sorte) ledes via [[elektriske ledninger]] til PCens [[bundkort]] og evt. periferiudstyr.]]
Elektroniske smps DC-til-DC-konvertere konverterer fra ét DC spændingsniveau til et andet, ved at gemme energipakker midlertidigt og så frigive den ved et andet spændingsniveau. Den elektriske [[energilagring]] kan være i enten magnetiske komponenter ([[Elektrisk spole|spoler]], [[transformator]]er) eller [[Elektrisk kondensator|kondensatorer]]. Denne konverteringsmetode er mere energieffektiv (ofte 80% til 98%) end linear spændingsregulering (der omsætter den droppede spænding (og dermed energi) til varme). Denne effektivitet er nyttig, da akkumulatoren hermed kan energiforsyne belastningen i længere tid. Ulemperne ved smps DC-til-DC-konvertere er prisen, kompleksiteten og [[Elektronik#Støj|elektronisk støj]] ([[Radiofonisk støj]] (RFI) og [[Elektromagnetisk støj]] (EMI))<!-- ikke pladeselskabet -->.
Samfund Fysik